
Sfinţeşte fântâna din inima mea, 
Doar apa ta dulce să curgă din ea! 
Și seacă dureri, amintiri care dor, 
Revarsă din cer, bucuria-n izvor! 


Prin Duhul cel veşnic, undele-i clare, 
Să fie Betesda, sfântă scăldătoare, 
Îngerul din slavă, aici să coboare, 
Înfiorând apa, să dea vindecare! 


Țâşneşte, fântână, să Îl lăudăm, 

Pe Cel ce din ape vii, Îl gustăm! 
Cânta-vom în cinstea Mirelui Ssublim, 
Îngânaţi de râul din tronul divin! 


Însetând ca cerbii, de proaspăt izvor, 
Flămânzi ca mioare, de păşunea lor, 
Vom păşi în unda fluviului de dor, 
Pe talaz de ode, înspre Salvator! 


Râul de iubire, când în mare trece, 
Curge cu putere, să o vindece! 
Din amar-sărată, să se facă dulce, 
Mulţime de peşti, fluviul îi aduce! 


Apa vie umple un ocean, de pace, 
Pe țărm o grădină de roade, îi face! 
Cu harfe în mâini, ne visăm, pe mal: 
Cântând biruinţa mării de cristal! 


(Lavr Ozerov) 

